《春日长安客思一首》
明代·黄省曾

白马长安客，黄金帝国台。乡心片月挂，旅阁五云开。

乱乱杨花思，深深芳草杯。如何北回雁，不带锦诗来。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。